Umri muški 2
Umri muški 2 (engleski: Die Hard 2) drugi je nastavak akcijskog filmskog serijala Umri muški s Bruceom Willisom u ulozi policijskog detektiva Johna McClanea. McLane čeka suprugu na aerodromu Dulles u Washingtonu kad teroristi preuzimaju aerodrom. McLane mora spriječiti teroriste u njihovoj namjeri prije nego avion njegove supruge i nekolicina drugih letova koji kruže iznad aerodroma ne ostanu bez goriva i sruše se. Film je temeljen na romanu Waltera Wagera, 58 Minutes. Radnja romana slična je filmu: policajac mora spriječiti teroriste koji su zauzeli aerodrom dok mu žena kruži u avionu iznad. Ima 58 minuta prije no što se avion sruši. Uz veliki uspjeh originala, film je bio finansijski pogodak te je zaradio relativno pozitivne kritike. Roger Ebert, iako je prigovorio zbog nekih pogrešaka u radnji, opisao je film kao "strašnu zabavu".